text: Sådan kan du spise is uden at blive fed
  22 juli 2014 kl. 05.41
  Selvom du lader dig friste i sommervarmen til at spise is, så behøver du ikke at blive tyk. Ikke hvis du benytter dig af mindful eating.
  Det er ernæringseksperten Per Brændgaard, der kommer med gode råd i sommervarmen.
  Han anbefaler to veje at gå: Dels at ændre sine isvaner, dels at spise mindful eating.
  Her er de gode råd:
  ? Bestil en kugle is mindre, end du plejer
  ? Bestil en kugle sorbetis i stedet for en kugle almindelig is
  ? Spis altid den samme is i stedet for at skifte mellem forskellige typer is
  ? Bestil en medium i stedet for en stor soft ice
  ? Køb en sorbetispind i stedet for en magnum- eller vaffelis
  ? Køb en sodavandsis i stedet for den is, du plejer at købe
  Hertil supplerer Per Brændgaard med fem råd om mindful eating af is:
  1. LYST. Vent med at købe is, til lysten til is er stor. Lad være med at købe is, bare fordi du plejer, hvis du faktisk ikke har lyst.
  2. ADFÆRD. Når du spiser is, så lad være med at gøre andet imens. Sæt dig ned og gør ikke andet end at spise is.
  3. FOKUS. Fokuser din opmærksomhed på selve smagen og nydelsen af isen. Hver gang opmærksomheden vandrer væk fra isen, så træk den tilbage til isen.
  4. NYDELSE. Fyld hele dit sind med nydelse af isen. Accepter nydelsen, som du oplever den i det nuværende øjeblik.
  5. FORANDRING. Læg mærke til, at lysten, smagen og nydelsen af isen hele tiden forandrer sig, mens du spiser. Mærk mætheden, der indtræder, mens du spiser og bagefter.
  